Dust2.dk introducerer den nye interne liga baseret på FACEITs FPL*

Dust2.dk kan nu meddele, at vi i samarbejde med FACEIT.com har opnået det. FACEIT har tilbød os værktøjerne til at skabe lignende ligaer for de danske spillere.

En af visionerne her på Dust2.dk er et aktivt community, hvilket vi høj grad har opnået målt på kommentarer, turneringer og antal hold i Danmark.

Et velfungerende gathersystem har dog længe været efterspurgt i Dust2.dk communitiet, og det er vi i den grad stolte af at kunne præsentere som en realitet i dag.

Dust2.dk kan nu med glæde annoncere, at vi i samarbejde med FACEIT.com har fået netop dét i stand. FACEIT har udvalgt Dust2.dk til national partner til deres FPL og FPL-C koncept.

Mange kender formentlig allerede formatet på FACEIT med deres FPL og FPL-C ladder og det er præcis det system, vi nu har muligheden for at introducere kun for danskere, så vi kan spille mod hinanden.

Hermed skydes Dust2.dk Players Lounge og Dust2.dk Players Arena i gang.

Dust2.dk Players Lounge - DPL

DPL er som udgangspunkt tiltænkt top 10 hold og andre prominente spillere, som fx står uden hold lige nu eller spiller på gode udenlandske hold, men det er nødvendigt, at der hen ad vejen findes en balance mellem antal deltagere og spillerniveau.

September bliver en måned, hvor vi tester det hele af og prøver at finde den rette balance, og der vil derfor ikke være præmier. Fra oktober kommer der FACEIT point og badges på højkant.

Deltagerne hertil bliver inviteret i løbet af de kommende uger.

Dust2.dk Players Arena - DPA

DPA er stedet for alle danske spillere. Alle, undtagen folk der er indbefattet af vores reglement om cheat, er velkomne og kan kvalificere sig til Dust2.dk Players Lounge gennem DPA. Top 5 i slutningen af måneden vil nemlig vinde en plads i DPL, men der tages forbehold for, at dette kan blive både op- og nedjusteret i fremtiden.

Du kan allerede nu tilmelde dig Dust2.dk Players Arena via dette link.

Siden denne nyhed er skrevet, er der lavet en opdatering som splitter DPA hubs op. Se herunder.

LÆS OGSÅ DPA splittes op; ELO tilføjes

Der er blevet opsat en dedikeret Discord server til spillerne i DPA, så hvis I mangler et rum til at snakke i, kan I hoppe derind, mens det også er muligt at få kontakt til admins. Join Discord serveren her.

Ses på serverne. Må den bedste spiller vinde \o/

*UPDATE

Eventuelle spørgsmål kan stilles her.